ผมคัน และเกา ใบหน้าและลำคอจนเป็นแผลสะเก็ด และมันเหมือนจะลามไปทั้งหน้าจนหน้าเป็นแผลด่างๆดำๆควรใช้ยา หรือ ทำยังไงดีคับ ขอควาทกรุณาจากคุนด้วยนะคับ
สวัสดีค่ะอาการมีแผลตกสะเก็ดตามใบหน้าและลำคอ เป็นรอยด่างๆดำๆดังกล่าวมานั้น หากเป็นรอยดำตามหลังการอักเสบของผิวหนัง รอยโรคจะค่อยๆหายไปได้เองภายในประมาณ 3-6 เดือน คือพอเซลล์ผิวถูกผลัดออกไป รอยดำก็จะหลุดออกไปด้วย แต่ต้องใช้เวลา ไม่จำเป็นต้องทายาใดๆหรือหากไม่สบายใจ ไม่สวยงาม ต้องการให้รอยดำหายเร็ว อาจมียาบางชนิดที่ใช้เช่นยากลุ่มควิโนน หรือการทำเลเซอร์ลบรอยด่างดำ โดยการใช้ยาและการทำหัตถการใดๆควรทำโดยแพทย์ แนะนำพบแพทย์ผิวหนังเพื่อประเมินความรุนแรง และเข้ารับการรักษาอย่างเหมาะสมเบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้างภายนอก ทาครีมให้ความชุ่มชื้นได้